Ehdotus NEUVOSTON DIREKTIIVI tiettyjen direktiivien mukauttamisesta julkisten hankintojen alalla Kroatian liittymisen johdosta /* COM/2013/052 final - 2013/0031 (NLE) */





PERUSTELUT 1. EHDOTUKSEN TAUSTA Ehdotus neuvoston direktiiviksi tiettyjen direktiivien mukauttamisesta julkisten hankintojen alalla on välttämätön, koska Kroatian tasavallan liittyminen Euroopan unioniin lähestyy. Kaikki Euroopan unionin jäsenvaltiot ja Kroatian tasavalta allekirjoittivat 9. joulukuuta 2011 sopimuksen Kroatian tasavallan liittymisestä Euroopan unioniin[1]. Liittymissopimuksen 3 artiklan 3 kohdan mukaan sopimus tulee voimaan 1. heinäkuuta 2013, jos kaikki ratifioimiskirjat on talletettu ennen tuota päivämäärää. Kroatian tasavallan liittymissopimuksen 3 artiklan 4 kohdan mukaan unionin toimielimet voivat ennen liittymistä hyväksyä muun muassa Kroatian tasavallan liittymisehdoista tehdyn asiakirjan[2] 50 artiklassa tarkoitetut toimenpiteet. Nämä toimenpiteet tulevat voimaan vasta liittymissopimuksen voimaantulopäivänä ja vain, jos liittymissopimus tulee voimaan. Liittymisasiakirjan 50 artiklassa määrätään, että jos toimielinten ennen liittymistä antamia säädöksiä on mukautettava liittymisen johdosta ja jos tarvittavista mukautuksista ei ole määrätty liittymisasiakirjassa tai sen liitteissä, neuvosto tai komissio (jos komissio on antanut alkuperäisen säädöksen) hyväksyy tätä varten tarvittavat säädökset. Päätösasiakirjan[3] 2 kohdassa viitataan jäsenvaltioiden ja Kroatian liittymissopimuksen hyväksymisen yhteydessä saavuttamaan poliittiseen yhteisymmärrykseen tietyistä toimielinten antamia säädöksiä koskevista mukautuksista; liittymissopimuksen korkeat sopimuspuolet ovat pyytäneet neuvostoa ja komissiota hyväksymään nämä mukautukset ennen liittymistä liittymisasiakirjan 50 artiklan mukaisesti, tarvittaessa täydennettyinä ja ajan tasalle saatettuina unionin oikeuden kehityksen ottamiseksi huomioon. Tämä ehdotus neuvoston direktiiviksi kattaa kaikki ne julkisia hankintoja koskevat Euroopan parlamentin ja neuvoston direktiivit, joihin on tehtävä teknisiä mukautuksia Kroatian liittymisen johdosta ja jotka kuuluvat neuvottelulukuun 5. Ehdotus on yksi komission neuvostolle tekemistä ehdotuksista neuvoston direktiiveiksi, joilla tekniset mukautukset eri neuvottelulukuihin kuuluviin neuvoston direktiiveihin sekä Euroopan parlamentin ja neuvoston direktiiveihin kootaan yhteen, ja niistä tehdään erilliset ehdotukset neuvoston direktiiveiksi. Näin toimimalla jäsenvaltioita pyritään auttamaan asianomaisten direktiivien viemisessä osaksi niiden kansallista oikeusjärjestystä. Komission neuvostolle toimittama säädösehdotuspaketti koostuu ehdotuksista neuvoston direktiiveiksi sekä ehdotuksesta yhdeksi ainoaksi neuvoston asetukseksi, joka kattaa asiaankuuluvat Euroopan parlamentin ja neuvoston asetukset ja päätökset sekä neuvoston asetukset ja päätökset. Tämä on linjassa Bulgarian ja Romanian liittymistä silmällä pitäen omaksutun lähestymistavan[4] kanssa. Kaikki tähän pakettiin kuuluvat säädökset on tarkoitus julkaista samana päivänä ilmestyvässä Euroopan unionin virallisessa lehdessä. Tässä ja muissa tähän pakettiin kuuluvissa ehdotuksissa otetaan huomioon unionin säännöstöön tehdyt tekniset mukautukset, jotka on julkaistu Euroopan unionin virallisessa lehdessä ennen 1. syyskuuta 2012. Taustalla on halu suoda riittävästi aikaa sekä varsinaisille lainsäädäntömenettelyille että niistä jäsenvaltioille johtuville voimaansaattamis- ja ilmoitusvelvoitteille. Euroopan unionin virallisessa lehdessä 1. syyskuuta 2012 jälkeen julkaistuun unionin säännöstöön mahdollisesti tarvittaviin mukautuksiin varaudutaan asianomaisissa säädöksissä tai ne tehdään myöhemmin asianmukaista menettelyä noudattaen. Lisäksi komissio aikoo toimittaa jäsenvaltioille heinäkuun 2013 alussa epävirallisen luettelon tällaisesta lainsäädännöstä. 2. KUULEMISTEN JA VAIKUTUSTENARVIOINTIEN TULOKSET Koska tämä ehdotus on luonteeltaan puhtaasti tekninen, eikä siihen liity poliittisia valintoja, asianomaisten kuuleminen tai vaikutustenarvioinnit ovat tarpeettomia. 3. EHDOTUKSEN OIKEUDELLINEN SISÄLTÖ Ehdotus perustuu Kroatian tasavallan liittymisehdoista tehdyn asiakirjan 50 artiklaan. Toissijaisuus- ja suhteellisuusperiaatteet toteutuvat siinä täysimääräisesti. Unionin toimia tarvitaan toissijaisuusperiaatteen mukaisesti (SEU-sopimuksen 5 artiklan 3 kohta), koska ehdotuksessa on kyse teknisistä mukautuksista unionin säädöksiin. Ehdotus on suhteellisuusperiaatteen mukainen (SEU-sopimuksen 5 artiklan 4 kohta), koska siinä ylitetä sitä, mikä on tarpeen tavoitteen saavuttamiseksi. 4. TALOUSARVIOVAIKUTUKSET Ehdotuksella ei ole vaikutuksia talousarvioon. 2013/0031 (NLE) Ehdotus NEUVOSTON DIREKTIIVI tiettyjen direktiivien mukauttamisesta julkisten hankintojen alalla Kroatian liittymisen johdosta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Kroatian liittymissopimuksen ja erityisesti sen 3 artiklan 4 kohdan, ottaa huomioon Kroatian liittymisasiakirjan ja erityisesti sen 50 artiklan, ottaa huomioon komission ehdotuksen, sekä katsoo seuraavaa: (1) Liittymisasiakirjan 50 artiklassa määrätään, että jos toimielinten ennen liittymistä antamia säädöksiä on mukautettava liittymisen johdosta ja jos tarvittavista mukautuksista ei ole määrätty liittymisasiakirjassa tai sen liitteissä, neuvosto hyväksyy määräenemmistöllä komission ehdotuksesta tätä varten tarvittavat säädökset, jos alkuperäinen säädös ei ole komission antama. (2) Liittymissopimuksen laatineen konferenssin päätösasiakirjassa ilmoitettiin, että korkeat sopimuspuolet olivat päässeet poliittiseen yhteisymmärrykseen tietyistä toimielinten antamia säädöksiä koskevista mukautuksista, jotka ovat tarpeen liittymisen johdosta, ja pyydettiin neuvostoa ja komissiota hyväksymään nämä mukautukset ennen liittymistä, tarvittaessa täydennettyinä ja ajan tasalle saatettuina unionin oikeuden kehityksen ottamiseksi huomioon. (3) Tästä syystä direktiivejä 2004/17/EY[5], 2004/18/EY[6] ja 2009/81/EY[7] olisi muutettava, ON HYVÄKSYNYT TÄMÄN DIREKTIIVIN: 1 artikla Muutetaan direktiivit 2004/17/EY, 2004/18/EY ja 2009/81/EY liitteen mukaisesti. 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään sinä päivänä, jona Kroatian tasavalta liittyy Euroopan unioniin. Niiden on viipymättä toimitettava komissiolle nämä säännökset. Jäsenvaltioiden on sovellettava näitä säännöksiä siitä päivästä, jona Kroatian tasavalta liittyy Euroopan unioniin. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan Kroatian tasavallan liittymissopimuksen voimaantulopäivänä edellyttäen, että liittymissopimus tulee voimaan. 4 artikla Tämä direktiivi on osoitettu kaikille jäsenvaltioille. Tehty Brysselissä Neuvoston puolesta Puheenjohtaja LIITE JULKISET HANKINNAT 1. 32004 L 0017: Euroopan parlamentin ja neuvoston direktiivi 2004/17/EY, annettu 31 päivänä maaliskuuta 2004, vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta (EUVL L 134, 30.4.2004, s. 1) a) Lisätään liitteeseen I ”Kaasun tai lämmön siirron tai jakelun alalla toimivat hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat kiinteiden verkkojen rakentamisesta (tarjoamisesta) tai toiminnasta kaasun ja lämpöenergian tuotantoon, siirtoon ja jakeluun liittyvien julkisten palvelujen tarjoamista varten ja vastaavat kaasun tai lämpöenergian toimittamisesta kiinteisiin verkkoihin, kuten mainittua toimintaa energialain mukaisen energiatoimiluvan perusteella harjoittavat yksiköt (virallinen lehti 120/12).” b) Lisätään liitteeseen II ”Sähkön tuotannon, siirron tai jakelun alalla toimivat hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat kiinteiden verkkojen rakentamisesta (tarjoamisesta) tai toiminnasta sähkön tuotantoon, siirtoon ja jakeluun liittyvien julkisten palvelujen tarjoamista varten ja vastaavat sähkön toimittamisesta kiinteisiin verkkoihin, kuten mainittua toimintaa energialain mukaisen energiatoimiluvan perusteella harjoittavat yksiköt (virallinen lehti 120/12).” c) Lisätään liitteeseen III ”Juomaveden tuotannon, siirron tai jakelun alalla toimivat hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat kiinteiden verkkojen rakentamisesta (tarjoamisesta) tai toiminnasta juomaveden tuotantoon, siirtoon ja jakeluun liittyvien julkisten palvelujen tarjoamista varten ja vastaavat juomaveden toimittamisesta kiinteisiin verkkoihin, kuten paikallisten itsehallintoyksikköjen perustamat yksiköt, jotka vesilain perusteella toimivat julkisten vesi- ja viemärihuollon palveluiden tarjoajina (virallinen lehti 153/09 ja 130/11).” d) Lisätään liitteeseen IV ”Hankintayksiköt rautatiepalvelujen alalla” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat verkkojen tarjoamisesta tai toiminnasta julkisten rautatiepalvelujen tarjoamista varten.” e) Lisätään liitteeseen V ”Kaupunkirautatie-, raitiotie-, johdinauto- tai linja-autopalvelujen alan hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat verkkojen tarjoamisesta tai toiminnasta julkisten kaupunkirautatiepalvelujen, automatisoitujen järjestelmien, raitiotie-, linja-auto-, johdinauto- ja kaapelivaunupalvelujen tarjoamista varten, kuten mainittua toimintaa julkisena palveluna julkisia palveluja koskevan lain mukaisesti harjoittavat yksiköt (virallinen lehti 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11).” f) Lisätään liitteeseen VI ”Postipalvelujen alalla toimivat hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat postipalvelujen ja sellaisten muiden palvelujen tarjoamisesta, joita ei pidetä postipalveluina kyseisen lain 112 §:n 4 momentin nojalla.” g) Lisätään liitteeseen VII ”Öljyn ja kaasun etsinnän tai talteenoton alalla toimivat hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat maantieteellisen alueen hyödyntämiseen liittyvästä toiminnasta tarkoituksenaan öljyn ja kaasun etsintä ja talteenotto, kuten mainittua toimintaa kaivoslain mukaisesti harjoittavat yksiköt (virallinen lehti 75/09 ja 49/11).” h) Lisätään liitteeseen VIII ”Hiilen tai muiden kiinteiden polttoaineiden etsinnän tai talteenoton alalla toimivat hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat maantieteellisen alueen hyödyntämiseen liittyvästä toiminnasta tarkoituksenaan hiilen ja muiden kiinteiden polttoaineiden etsintä ja talteenotto, kuten mainittua toimintaa kaivoslain mukaisesti harjoittavat yksiköt (virallinen lehti 75/09 ja 49/11).” i) Lisätään liitteeseen IX ”Meri- tai sisävesisatamien taikka muiden terminaalipalvelujen alan hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat maantieteellisen alueen hyödyntämiseen liittyvästä toiminnasta tarkoituksenaan tarjota meri- ja jokisatamia tai muita liikenneterminaaleja meri- tai jokiliikenteen harjoittajien käyttöön, kuten mainittua toimintaa merialue- ja merisatamalain mukaisesti harjoittavat yksiköt (virallinen lehti 158/03, 100/04, 141/06 ja 38/09).” j) Lisätään liitteeseen X ”Lentokenttäalan hankintayksiköt” Ranskaa koskevan kohdan jälkeen seuraava: ”Kroatia Hankintayksiköt, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 6 §:ssä ja jotka erityismääräysten mukaisesti vastaavat maantieteellisen alueen hyödyntämiseen liittyvästä toiminnasta tarkoituksenaan tarjota lentokenttiä ja muita terminaaleja lentoliikenteen harjoittajien käyttöön, kuten mainittua toimintaa lentokenttälain mukaisesti harjoittavat yksiköt (virallinen lehti 19/98 ja 14/11).” 2. 32004 L 0018: Euroopan parlamentin ja neuvoston direktiivi 2004/18/EY, annettu 31 päivänä maaliskuuta 2004, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta (EUVL L 134, 30.4.2004, s. 114) a) Lisätään liitteeseen III ”Luettelo 1 artiklan 9 kohdan toisessa alakohdassa tarkoitetuista julkisoikeudellisista laitoksista ja niiden ryhmistä” Ranskaa koskevan kohdan jälkeen seuraava: ”XI - KROATIA Hankintaviranomaiset, joita tarkoitetaan lain Zakon o javnoj nabavi (Narodne novine broj 90/11) (julkisia hankintoja koskeva laki, virallinen lehti 90/11) 3 §:n 1 momentin 5 kohdassa, eli oikeushenkilöt, jotka on perustettu varta vasten yleisen edun mukaisiin tarpeisiin, jotka eivät ole luonteeltaan teollisia tai kaupallisia ja jotka täyttävät jonkin seuraavista edellytyksistä: – niiden rahoituksesta yli 50 prosenttia on peräisin valtion talousarviosta tai paikallisten tai alueellisten itsehallintoyksiköiden talousarviosta tai muiden oikeushenkilöiden varoista, tai – niihin sovelletaan johtamiseen liittyvää valtion hallintoelinten, paikallisten ja alueellisten itsehallintoyksiköiden tai muiden oikeushenkilöiden harjoittamaa valvontaa, tai – niillä on valvonta- tai hallintoneuvosto, jonka jäsenistä yli puolet on valtion hallintoelinten, paikallisten ja alueellisten itsehallintoyksiköiden tai muiden oikeushenkilöiden nimittämiä. Tällaisista voidaan mainita esimerkiksi: – Agency Alan d.o.o.; – APIS IT d.o.o – Tietojärjestelmien ja -tekniikoiden tukikivirasto; – kroatialainen kansantanssiryhmä Lado; – Autocesta Rijeka – Zagreb d.d. (Rijeka–Zagreb -moottoritieyhtiö); – CARnet (Kroatian akateeminen tutkimusverkosto); – avustus- ja hoitolaitokset; – sosiaalikeskukset; – hoitokodit; – terveyskeskukset; – valtion arkistot; – valtion luonnonsuojeluinstituutti; – rahasto Krškon ydinvoimalaitoksen käytöstä poistamisen rahoittamiseksi ja NEK:n radioaktiivisen jätteen ja käytetyn ydinpolttoaineen loppusijoittamiseksi; – takavarikoidun omaisuuden korvausrahasto; – Vukovarin jälleenrakennus- ja kehitysrahasto; – rahasto vammaisten ammatillista kuntoutusta ja työllistämistä varten; – ympäristönsuojelu- ja energiatehokkuusrahasto; – Kroatian tiede- ja taideakatemia; – Kroatian jälleenrakennus- ja kehityspankki; – Hrvatska kontrola zračne plovidbe d.o.o. (Kroatian lennonjohtoyhtiö); – Hrvatska lutrija d.o.o. (Kroatian lotto); – Kroatian kulttuuriperintösäätiö; – Kroatian maaseutukeskus; – Kroatian radio ja televisio; – Kroatian teknologiakulttuurin yhdistys; – Hrvatska autoceste d.o.o. (Kroatian moottoritieyhtiö); – Hrvatska ceste d.o.o. (Kroatian tieyhtiö); – Hrvatska šume d.o.o. (Kroatian metsäyhtiö); – Hrvatske vode (Kroatian vesihuoltoyhtiö); – Kroatian audiovisuaalinen keskus; – Kroatian hevosjalostuskeskus – valtion hevossiittola Đakovossa ja Lipikissä; – Kroatian maatalous-, elintarvike- ja maaseudunasiainkeskus; – Kroatian kaivostoimintakeskus; – Kroatian sodan museo ja dokumentointikeskus; – Kroatian olympiakomitea; – Kroatian energiamarkkinatoimija; – Kroatian paraolympiakomitea; – Kroatian alusrekisteri; – Kroatian konservointi-instituutti; – Kroatian kuulovammaisten urheiluliitto; – Kroatian hätälääketieteen instituutti; – Kroatian kansanterveyslaitos; – Kroatian mielenterveysinstituutti; – Kroatian eläkevakuutuslaitos; – Kroatian standardointi-instituutti; – Kroatian telelääketiedeinstituutti; – Kroatian toksikologia- ja antidopinginstituutti; – Kroatian verensiirtohoidon laitos; – Kroatian työvoimavirasto; – Kroatian työsuojelu- ja työturvallisuuslaitos; – Kroatian sairausvakuutuslaitos; – Kroatian työterveyden alan sairausvakuutuslaitos; – Jadrolinija (varustamo); – Kroatian olympiakeskus; – julkiset korkeakoulut; – kansallispuistot; – luonnonpuistot; – julkiset tiede-instituutit; – Kroatian tasavallan tai paikallisten tai alueellisten itsehallintoyksiköiden perustamat teatterit, museot, galleriat, kirjastot ja muut kulttuurialan laitokset; – rangaistuslaitokset; – kliiniset sairaalat; – kliiniset sairaalakeskukset; – klinikat; – Miroslav Krleža -instituutti (leksikografia); – satamaviranomaiset; – parantolat; – alueellisten itsehallintoyksiköiden perustamat apteekit; – Matica hrvatska (Kroatian kulttuurijärjestö); – kansainvälinen vedenalaisen arkeologian keskus; – kansallinen ja yliopistollinen kirjasto; – koululaisten ja opiskelijoiden elintason tukemisen kansallinen säätiö; – kansalaisyhteiskunnan kehittämisen kansallinen säätiö; – Kroatian tasavallan tieteen, korkea-asteen koulutuksen ja teknologisen kehityksen kansallinen säätiö; – opetuksen ulkoisen arvioinnin kansallinen keskus; – korkea-asteen koulutuksen kansallinen neuvosto; – kansallinen tiedeneuvosto; – virallinen lehti (Narodne novine d.d.); – koulukodit; – Kroatian tasavallan tai paikallisten ja alueellisten itsehallintoyksiköiden perustamat koulutuslaitokset; – yleiset sairaalat; – Plovput d.o.o. (navigointiturvallisuudesta vastaava valtionyhtiö); – poliklinikat; – erikoissairaalat; – vakuutettujen keskusrekisteri; – yliopistojen tietojenkäsittelykeskus; – urheilujärjestöt; – urheiluliitot; – ensihoitoyksiköt; – palliatiivisen hoidon yksiköt; – terveydenhuoltoyksiköt; – poliisien solidaarisuussäätiö; – vankilat; – Dubrovnikin restaurointi-instituutti; – kasvintarkastuslaitos; – kansanterveyslaitokset; – lentotekniikan keskus (Zrakoplovno – tehnički centar d.d.); – kunnalliset tiehallintoyksiköt.” b) Lisätään liitteeseen IV ”Keskushallinnon viranomaiset” Ranskaa koskevan kohdan jälkeen seuraava: ”KROATIA 1. Kroatian tasavallan valtiolliset elimet: – Kroatian parlamentti; – Kroatian tasavallan presidentti; – Kroatian tasavallan presidentin kanslia; – Kroatian tasavallan presidentin kanslia virkakauden päätyttyä; – Kroatian tasavallan hallitus; – Kroatian tasavallan hallituksen virastot; – ministeriöt; – valtion virastot; – valtionhallinnon organisaatiot; – kunnalliset valtionhallintovirastot; – Kroatian tasavallan perustuslakituomioistuin; – Kroatian tasavallan korkein oikeus; – tuomioistuimet; – Kroatian tuomarineuvosto; – oikeuskanslerin virastot; – valtion syyttäjäneuvosto; – oikeusasiamiehen toimistot; – julkisten hankintamenettelyjen valvontakomitea; – Kroatian keskuspankki; – valtiontalouden tarkastusvirasto. 2. Valtion virastot ja toimistot: – Kroatian siviili-ilmailuvirasto; – sähköisen viestinnän virasto; – ilma-alusten onnettomuuksien ja vaaratilanteiden tutkintavirasto; – julkisen ja yksityisen sektorin kumppanuuksista vastaava virasto; – terveydenhuollon laatu- ja hyväksyntävirasto; – lääkkeiden ja lääkinnällisten laitteiden virasto; – liikkuvuuden ja EU-ohjelmien virasto; – rannikko- ja meriliikenteen virasto; – Osijekissa sijaitsevan Tvrđan linnakkeen jälleenrakennusvirasto; – kasvatustieteellinen ja opettajankoulutusvirasto; – painelaitevirasto; – työntekijöiden palkkaturvavirasto; – maatalouden, kalastuksen ja maaseudun kehittämisen maksuvirasto; – maatalousmaavirasto; – kiinteää omaisuutta koskevien liike- ja sovittelutoimien virasto; – alueita, joilla on räjähdysvaarallisia tiloja, käsittelevä virasto; – Kroatian tasavallan aluekehityksen virasto; – rautatiemarkkinoiden sääntelyvirasto; – Euroopan unionin ohjelmien täytäntöönpanojärjestelmän tarkastusvirasto; – rautatieliikenteen turvallisuusvirasto; – ammatti- ja aikuiskoulutuksen virasto; – valtion omaisuutta hoitava virasto; – sisävesiliikennevirasto; – Kroatian ympäristövirasto; – henkilötietojen suojeluvirasto; – Kroatian kilpailuvirasto; – tiede- ja korkeakoulutusvirasto; – valtion talletusvakuutus- ja pankkivakausvirasto; – rahoitusvirasto; – Kroatian elintarvikevirasto; – Kroatian pienyritysvirasto; – Kroatian rahoituspalvelujen valvontavirasto; – Kroatian pakollisten öljyvarastojen virasto; – Kroatian postin ja sähköisen viestinnän virasto; – Kroatian akkreditointilaitos; – Kroatian energiansääntelyvirasto; – Kroatian uutistoimisto; – Kroatian maatalousvirasto; – rahoituksesta ja hankinnasta vastaava keskusvirasto.” c) Lisätään liitteeseen IX A ”JULKISIA RAKENNUSURAKOITA KOSKEVAT SOPIMUKSET” Ranskaa koskevan kohdan jälkeen seuraava: ”- Kroatiassa ”Sudski registar trgovačkih društava u Republici Hrvatskoj or Obrtni registar Republike Hrvatske”.” d) Lisätään liitteeseen IX B ”JULKISIA TAVARAHANKINTOJA KOSKEVAT SOPIMUKSET” Ranskaa koskevan kohdan jälkeen seuraava: ”- Kroatiassa ”Sudski registar trgovačkih društava u Republici Hrvatskoj or Obrtni registar Republike Hrvatske”.” e) Lisätään liitteeseen IX C ”JULKISIA PALVELUHANKINTOJA KOSKEVAT SOPIMUKSET” Ranskaa koskevan kohdan jälkeen seuraava: ”- Kroatiassa ”Sudski registar trgovačkih društava u Republici Hrvatskoj or Obrtni registar Republike Hrvatske”.” 3. 32009 L 0018: Euroopan parlamentin ja neuvoston direktiivi 2009/81/EY, annettu 13 päivänä heinäkuuta 2009, hankintaviranomaisten ja hankintayksiköiden tekemien rakennusurakoita sekä tavara- ja palveluhankintoja koskevien sopimusten tekomenettelyjen yhteensovittamisesta puolustus- ja turvallisuusalalla ja direktiivien 2004/17/EY ja 2004/18/EY muuttamisesta (EUVL L 216, 20.8.2009, s. 76) a) Lisätään liitteessä VII olevaan A osaan ”RAKENNUSURAKOITA KOSKEVAT SOPIMUKSET” Ranskaa koskevan kohdan jälkeen seuraava: ”- Kroatiassa ”Sudski registar trgovačkih društava u Republici Hrvatskoj or Obrtni registar Republike Hrvatske”,”. b) Lisätään liitteessä VII olevaan B osaan ”TAVARAHANKINTOJA KOSKEVAT SOPIMUKSET” Ranskaa koskevan kohdan jälkeen seuraava: ”- Kroatiassa ”Sudski registar trgovačkih društava u Republici Hrvatskoj or Obrtni registar Republike Hrvatske”,”. c) Lisätään liitteessä VII olevaan C osaan ”JULKISIA PALVELUHANKINTOJA KOSKEVAT SOPIMUKSET” Ranskaa koskevan kohdan jälkeen seuraava: ”- Kroatiassa ”Sudski registar trgovačkih društava u Republici Hrvatskoj or Obrtni registar Republike Hrvatske”,”. [1] EUVL L 112, 24.4.2012, s. 10. [2] EUVL L 112, 24.4.2012, s. 21. [3] EUVL L 112, 24.4.2012, s. 95. [4] EUVL L 363, 20.12.2006, s. 1. [5] EUVL L 134, 30.4.2004, s. 1. [6] EUVL L 134, 30.4.2004, s. 114. [7] EUVL L 216, 20.8.2009, s. 76.